
ALEX. LĂPĚDATU 


MEMBRU AL ACADEMIEI ROMÂNE 


Comunicare făcută în ședința publică dela 0 Octomvrie 1942 


Așa s'a calificat pe sine însuși M. Kogălniceanu în cel din 
urmă discurs parlamentar al său, rostit la 5 $1 7 Decemvrie 
1890, în Adunarea Deputaţilor 1. « Omul dela 2 Mai» — nu 
din orgoliu sau vanitate, ci din conștiința deplină a rolului 
capital pe care l-a avut în săvârşirea actului de liberare de 
sub clacă a sătenilor. din fostele Principate române și de 
împroprietărire a lor pe ogoarele pe care le lucrau de veacuri 
— act, care, ве ştie, a fost,pentru istoria noastră contempo- 
rană, problema cea mai greu de soluţionat din toate cele се 
s'au pus acestor Principate după unirea lor. 

In adevăr, în toată cariera politică, de strălucite acțiuni 
şi epocale realizări, a marelui bărbat de Stat, evenimentul 
dela 2 Mai 1864 stă deasupra tuturor celorlalte, prin hotă- 
rîrea şi bărbăția cu care a fost săvârşit, ca şi prin urmările 
însemnate pe care le-a avut în desvoltarea și consolidarea 
României moderne. Aşa fiind, nu e de prisos, credem, să 
cercetăm cum $1 în се fel se înfăţişează chestiunea aceasta, azi, 
în lumina documentelor ce se cunosc şi a părerilor ce s'au 
emis atunci şi de atunci încoace. Lucrul 1-а făcut de altfel 
M. Kogălniceanu însuşi, în memorabila cuvântare rostită în 
această incintă, la serbarea jubilară de 25 de ani a Acade- 

miei noastre 2 şi — incidental — în câteva alte cuvântări par- 
lamentare ale sale, despre care va fi vorba în cele ce urmează. 

Dar, deși actor principal al evenimentelor pe care le în- 
făţişează î în aceste cuvântări, grija de a nu provoca chestiuni 
personale și discuțiuni pasionate cu oamenii epocei, 1-а făcut 
să evite a arăta, în toată întinderea şi însemnătatea еі, partea 
ре care însuși a avut-o în deslegarea marii și dificilei probleme 
rurale. Ceea ce însă n'a putut face el atunci, putem face noi 
astăzi, ca о contribuţiune necesară la cunoașterea și întregirea 
personalității $1 operei sale politice. 

ШІ 

E xpresiunea Omul dela 2 Mai sintetizează întreg rolul ре саге 
М. Kogălniceanu l-a avut şi îndeplinit în acel moment de- 
cisiv al vieții noastre de Stat. Intrebat, în Parlament, cum 
se împacă “principiile democratice, liberale și constituționale, 
pe care le susținea cu convingerea 61 căldura celui ce а trăit 
cu ele şi pentru ele o vieață întreagă, cu actul de autoritate, 
anticonstituțional $1 despotic, al loviturii de Stat ce a pre- 
zidat, М. Kogălniceanu spunea, іп cuvântarea la început | 
citată: 

« Ei,. domnilor, alte timpuri şi alte nevoi erau pe atunci. 
Altceva era la ordinea zilei, decât regimul parlamentar. Ches- 
tiunile cele mai mari şi cele mai grele ізі aşteptau deslegarea. 
Statul român se clătina în înseşi bazele sale constitutive. 
Art. 46 al Convenţiei dela Paris, care avea menirea de a face 
din ţara românească о ţară democratică, prin egalitatea drep- 
turilor şi a îndatoririlor şi care mai cu deosebire impunea 
emanciparea claselor muncitoare, aştepta în zadar soluționarea 
dela '57 la 64. Toate acestea puneau pe al doilea plan chestiunea 
parlamentarismului. Ei bine, atunci când nimeni nu vrea să 
înțeleagă că timpul formulelor era trecut şi că nodul gordian 
nu se putea deslega în pace, eu am fost silit să fac ceea ce 
am făcut» 3. 

In adevăr, chestiunea agrară era o veche, foarte veche 
problemă a vieții publice din Țările Române. De pe la ju- 
mătatea secolului al XVIII-lea ea a preocupat mereu ре con- 
ducătorii acestor ţări. lar la noua organizare, modernă, а 

fostelor Principate a constituit unul din punctele de căpetenie 
ale acestei organizațiuni. Іп consecință, Regulamentele orga- 
пісе au căutat să-i dea о soluțiune. Din nenorocire însă, deși 
liberară țărănimea română din Principate de legătura ei cu 
pământul, prin spiritul oligarhic în care au fost întocmite, 
Regulamentele acestea legiferară pe seama acestei neferi- 
cite țărănimi îndatoriri, față de proprietari, mai grele și mai 
neomenoase decât cele anterioare. De aceea, tinerimea noastră 
revoluționară dela 1848 înscrise reforma agrară între princi- 
palele sale revendicări. Căci ea figurează atât іп Proclamațiu- 
nea dela Izlaz pentru Țara-Românească cât şi іп Dorințele 
partidei naționale din Moldova. 

După înnăbușirea revoluțiunii și restaurarea aşa zisei ordine 
legale, Curtea suzerană și cea protectoare, Poarta Otomană şi 
Rusia, în Convenţiunea dela Balta-Liman din 1849 cerură 
rezolvirea chestiunii rurale în ambele Principate prin comi- 
siuni anume rânduite din oamenii — textul zice: boierii — 
cei mai destoinici şi cunoscuţi pentru dreptate. De pe urma 
acestor comisiuni rămaseră cele două aşezăminte agrare, dela 
1851, al lui Barbu Știrbei în 'Țara-Românească şi al lui Grigore 
Ghica în Moldova, care regisau raporturile dintre proprietari 
şi săteni în "Ţările Române, în momentul când chestiunea 
reorganizării lor, sub garanția colectivă a Puterilor europene, 
urma să Не hotărîtă la Congresul de Pace dela Paris, în 1856. 

Divanurile adhoc dela 1857, Adunările mame cum li s'a 
zis, chemate să arate dezideratele Principatelor cu privire la 
acestă reorganizare, se ocupară și ele deschestiunea agrară. 
Și dacă Adunarea din Țara-Românească nu voi să o desbată 
mai de aproape, ре motivul că viitoarea organizare a țărilor 
române trebue să vină dela o Constituantă naționelă, neim- 
pusă dinafară, — Adunarea din Moldova o desbătu în fond. 

Desbaterile ce se urmară aci, direct, între reprezentanții 
proprietarilor şi acei ai sătenilor, avură, se ştie, mare răsunet și 
cu toate că niciuna din propunerile ce se făcură cu această 
ocaziune nu fu votată, desbaterile acestea fură însă binevenite. 
Căci ele serviră Comisarilor Puterilor garante la întocmirea 
raportului pe baza căruia avea să se stabilească Convenţiunea 
dela 7/19 August 1858, noua Constituţiune a Principatelor 

Române, în care un articol special — al 46-lea — impunea 
rezolvirea , chestiunii agrare prin «îmbunătățirea stării tă- 
ranilor » 4, 

ж 


Reforma rurală, adică rezolvirea raporturilor dintre рго- 
prietari şi muncitorii de pământ, deveni aşa dar o chestiune 
care trebuia neapărat soluționată, ca o condiţiune sine qua non 
а nouei organizațiuni politice sociale a Țărilor Române. Dar 
lucrul nu era câtuși de puţin ușor. Dimpotrivă. Foarte greu, 
imposibil aproape. "Atât din punct de vedere principial, doc- 
trinar, cât şi din punct de vedere legislativ, practic. ` 

Din punct de vedere principial, doctrinar, pentrucă, în pro- 
blema aceasta, erau, față іп față, două teze ireconciliabile prin 
însăși esența lor şi ireductibile prin intransigența celor ce le 
susțineau. Tezele acestea se deosebeau atât în ce priveşte con- 
серба, sub raport juridic, a dreptului de proprietate, cât și în 
ce privește soluționarea, sub raport legislativ, a reformei rurale. 
Căci unii considerau proprietatea deplină și absolută. Ceilalți 
limitată și condiționată. După cei dintâi, țăranii erau numai 
stăpânii brațelor lor. După cei din urmă erau însă şi uzu- 
fructuarii pământului pe care-l cultivau. Raporturile dintre 
еі și proprietari nu puteau fi deci lăsate la libera înţelegere 
reciprocă, cum pretindeau conservatorii. Ele trebuiau așezate 
prin lege, саге, în interesul armoniei sociale $1 propășirii 
naționale, avea să salvgardeze, susțineau progresiştii, nu numai 
cererile, legitime, ale proprietarilor, dar şi drepturile, incon- 
testabile, ale țăranilor. 

Din punct de vedere legislativ, practic, pentrucă solu- 
Попагеа problemei fusese încredințată Adunărilor legiuitoare 
ale celor două Principate, acum unite. Insă aceste Adunări 
erau constituite pe baza legii electorale integrate Convenţiunii 
dela 1858, după care numai marii proprietari funciari şi cei cu 
venituri însemnate aveau drept de vot — 1700 alegători іп 
Moldova la 2 milioane de locuitori şi 2000 alegători іп Тага- 
Românească la 215 milioane de locuitori5. 

Evident, cu un astfel de regim electoral, mândatele din 
Adunările legiuitoare reveneau aproape exclusiv reprezentan- 

ilor fostei clase stăpânitoare, a boierimii, cu sentimente și 
năzuințe, е drept, naționale, dar cu mentalitate și spirit oli- 
garhic. Era deci greu, foarte greu, cu о asemenea compoziție 
a lor, să se poată revizui, fără înverşunată rezistență, vechea 
legislaţie agrară, printr'o reformă favorabilă sătenilor, (йга- 
nimii, aşa cum о cerea Convenţiunea $1 cum о dorea $1 voia, 
din convingere şi sentiment, tinerimea liberală, progresistă 
a țării. 

De un compromis, apoi, între cele două teze, între cele 
două partide ale Adunărilor nu putea fi vorba. Lucrul s'a 
vădit dela început şi s'a evidențiat pe măsură ce timpul 
trecea $1 lupta se întețea. In adevăr, după procedura stabilită 
prin Convenţiune, revizuirea legii care reglementa raporturile 
dintre proprietari şi muncitorii de pământ, trebuia făcută 
de Comisiunea Centrală dela Focşani, care, са emanațiune a 
Adunărilor legiuitoare, avea, în majoritatea еі, structura 61 
mentalitatea acestora. Aşa fiind ea alcătui un proiect de lege 
în sens conservator, adică corespunzător, intereselor marilor 
proprietari şi-l înaintă spre cercetare, potrivit aceleiași pro- 
ceduri, celor două Adunări dela Iaşi şi Bucureşti, care se 
grăbiră a-l aproba în secțiuni și a-și desemna chiar raportori 
pentru desbaterea lui în plen, — desbatere ce urma însă a 
„se face, după cererea ambelor Adunări, numai când ele vor 
' fi întrunite în una $1 aceeași corporațiune legislativă а Ro- 
mâniei $. 

“Totuşi, în Т ara- Românească, cabinetul lui Barbu Catargiu, 
cel mai neîmpăcat adversar al reformei agrare prin împroprie- 
tărirea ţăranilor pe moşiile boierești, luând cârma guvernării, 
la 30 Aprilie 1861, ceru Domnului «să nu împiedece Adu- 
narea de a lucra legea rurală, dacă până la termenul fixat de 
"Măria Sa (3/15 Iunie) nu se vor putea întruni, cum se nă- 
dăjduia, ambele Camere şi să nu se închidă Adunarea până 
ce nu se va vota această legiuire » Dar Cuza-Vodă refuză și 
Primul Ministru, care urmărea să-i siluiască voinţa, trebui să se 
retragă după іі zile numai de guvernare, printr'o demnă şi 
curagioasă demisiune, zisă, în urmă: «Măria Та, ai refuzat ! », 
pentrucă, după ce înșira toate cererile pe care le formulase 
față de Domnitor fostul Preşedinte de Consiliu la numirea 

sa în această demnitate, se adăuga, după fiecare, ca refren, 
exclamația: Măria Та, ai refuzat!7. Astfel numai se putu 
zădărnici desbaterea și adoptarea proiectului іп Тага-Во- 
mânească. 

ж 


Із Moldova se petrecuse un proces invers. Acolo, nu Domnul, 
ci Adunarea silise guvernul lui M. Kogălniceanu să se retragă 
pe chestiunea reformei agrare. E ştiut, în adevăr, că Şeful 
acestui guvern era, între contimporanii săi, cel mai convins 
om al vremii de necesitatea emancipării sătenilor de sub re- 
gimul clăcii şi împroprietărirea lor ре ogoarele ре care le 
lucrau, din neam în neam, de veacuri. Rezolvirea acestei 
chestiuni trecea la dânsul înaintea tuturor celorlalte reforme 
cu care trebuiau înzestrate Țările Române. O înscrisese doar 
în programul revendicărilor. tinerimii revoluționare moldo- 
vene dela 1848 — їп Dorințele partidei naționale şi o 
susținuse, cu toată ardoarea, în Divanul adhoc dela Iaşi 8. 

Iar când, a doua zi după alegerea sa ca Domn al Moldovei, 
Cuza-Vodă îi propuse guvernul, M. Kogălniceanu îl refuză, 
pentrucă, cerând să fie pus în poziție de a deslega chestiunea 
rurală, Domnul crezu că nu era sosit încă momentul pentru 
aceasta. 51 numai când, în primăvara anului următor, 1860, 
solicitat fiind, pentru a doua oară, să primească guvernul, 
1 se promise îndeplinirea cererii sale, M. Kogălniceanu acceptă 
(la 30 Aprilie)?. Era tocmai în timpul când Comisiunea 
Centrală dela Focşani elaborase proiectul legii rurale de care 
am vorbit şi-l trimisese, spre examinare și desbatere, celor 
două Adunări. 

Dat fiind însă spiritul de ostilitate ce domnea în aceste 
Adunări în privinţa chestiunii rurale, M. Kogălniceanu căuta 
să pregătească atmosfera în vederea rezolvirii еі în sensul 
vederilor sale și dispozițiunilor Convenţiunii. În acest scop, 
ca Preşedinte al Consiliului și Ministru de Interne, dădu 
organelor î în subordine anumite îndrumări și circulări, în саге, 
povăţuind, părintește, ре plugari să-și îndeplinească, cu sfin- 
tenie, îndatoririle lor față de proprietari, el recomanda sub- 
alternilor săi, pretecților, să interzică cu desăvârșire bătaia 

sătenilor, apărându-i, ori de câte ori se va impune, de asu- 
pririle și exploatările proprietarilor şi prepuşilor lor. 

Indrumările și circulările acestea produseră, firește, mare 
turburare și multă vâlvă în rândurile marilor proprietari, 
membri ai Adunării. Prezentându-le dar ca instigatoare şi 
provocatoare, еі dădură autorului lor, la începutul anului 
următor (la 17 Februarie 1861), vot de blam, silindu-l să se 
retragă dela guvern. Dar, analizând, rând pe rând, în fața 
Adunării, imputările ce i se făceau pentru circulările sale şi 
dovedind că, mai mult decât sătenilor, proprietarilor le-au 
folosit ele, — М. Kogălniceanu denunța astfel adevăratul motiv 
al răsturnării guvernului său. 

« Nu actele noastre administrative, nu circulările mele sunt 
vinovate, ci opiniile noastre іп chestiunea socială. Aceste 
„opinii eu nu le-am ascuns niciodată. Dimpotrivă. Le-am ex- 
primat totdeauna sus şi tare. Frica cea mare a adversarilor 
mei era că, fiind Ministru, în timpul ce se trata această ches- 
tiune, aş putea să mă servesc de influenţa Guvernului pentru 
a exercita presii asupra deslepării еі, făcând să prevaleze 
opiniile mele. De aci hotărîrea de a ne da jos înainte de a 
veni chestiunea țăranilor pe tapet » 19, 

Și termina impresionant: « Știu că, cu toată apărarea mea, 
cu toate dovezile mele de desvinovăţire, în zadar aș încerca 
de a vă întoarce dela o hotărîre de mult luată. Cunosc 
opinia, cunosc chiar votul fiecăruia din Dv. Este o lună de 
când mulți dintre Dv. nu ве stăpânesc de a rosti şi a striga; 
Cu orice chip să scăpăm de dânsul, să-l răsturnăm, așa ca 
să nu se mai poată ridica! Nu m'am ridicat niciodată cu 
ajutorul acelora ce mă atacă. Iar de va fi să mă mai ridic, 
fiți siguri că niciodată nu voiu cere ajutorul Dv. 

«Ат conştiinţa prea liniştită despre lucrările mele. De aceea 
nici că mă tem de votul Dv. — Dumnezeu йге dreptatea pe 
pământ numai între oamenii cei buni. Iar acolo unde dom- 
nește numai patima cea oarbă, acolo dreptatea de mult s'a 
reînălțat la cer. Votaţi, deci, domnilor, cum veţi socoti, însă 
gândiți-vă că mai presus de votul Dv. este votul țării бі mai 
presus de judecata oamenilor este judecata lui Dumnezeu ». 


ж 

In niciunul din Principate nu se putea face, așa dar, deocam- 
dată cel puţin, nimic privitor în sensul unei reforme agrare 
favorabile sătenilor. Totuşi, cum acțiunea diplomatică pentru 
unirea deplină și definitivă era în curs, se credea, de către 
unii cel puţin, că, prin întrunirea celor două Adunări într'una 
singură, se vor mai schimba dispozițiunile printre membrii 
ei, putându-se alcătui o majoritate, care să discute mai 
obiectiv și desinteresat un proiect de lege rurală favorabil 
țăranilor. 

Dar cei ce crezură astfel, se înşelară. Căci Adunările reunite 
aduceau cu sine același spirit de ostilitate în chestiunea re- 
formei rurale. Pe de altă parte Domnul, având în vedere 
că marea lor majoritate o formau aceiași reprezentanți ai fostei 
clase conducătoare, boierești, de sub şefia autoritară și in- 
discutabilă a lui Barbu Catargiu, încredință acestuia for- 
marea primului guvern unitar al României, la 24 Ianuarie 
1862. Era neîndoios, acum, că е! va veni din nou cu pro- 
iectul reformei rurale al Comisiunii Centrale. 

Intr'adevăr, bine fixat asupra spiritului 51 modului cum 
trebuia, după concepţia sa conservatoare, organizat Statul şi 
realizate reformele, Barbu Catargiu, reluă, fără ezitare, marea 
problemă a vremii — problema rurală. Proiectul de lege 
al Comisiunii Centrale fu prezentat Parlamentului, unde cele 
două teze opuse aveau să fie susținute de personalităţile cele 
mai proeminente $1 reprezentative ale epocei — teza liberală, 
progresistă de М. Kogălniceanu, cea conservatoare, геас- 
ționară de Barbu Catargiu Ч, 

Cum însă acesta din urmă nega, în chip absolut, sătenilor, 
orice drept asupra pământurilor pe care le foloseau $1 nu le 
recunoştea decât obligațiunile, servituțile față de proprietarii 
lor — obligaţiuni şi servituți de care сопуепеа de altfel să fie 
ПВегай — și cum mai departe el nu admitea niciun fel de 
împroprietărire, chiar cu despăgubire, pe moşiile boiereşti, 
ci numai cumpărarea de pământ prin bună învoială, era 
exclusă, din capul locului, orice posibilitate de înțelegere cu 
cei ce susțineau, dimpotrivă, dreptul sătenilor asupra ogoa- 
relor de hrană şi preconizau împroprietărirea lor, prin lege, 
pe aceste ogoare 12, 

Minunata pledoarie a lui M. Kogălniceanu în care expunea, 
în chip magistral şi documentat, evoluţia, sub toate raporturile 
— istoric şi juridic, social şi economic, politic și național — 
a problemei agrare în. Principate, în care arăta cum reforme 
similare s'au făcut în țările cele mai conservatoare $1 reac- 
tionare: Prusia, Austro- -Ungaria, Rusia chiar, în care do- 
vedea că, în rapoartele lor din 1857, Comisarii Puterilor ga- 
rante recomandau o reformă aşa cum o cerea partida pro-. 
gresistă română și în саге, în cuvinte pline de сеа mai adâncă 
simțire $1 iubire, făcea apel la sentimentele naționale şi ита- 
nitare ale membrilor Adunării legiuitoare pentru liberarea 

ае sub clacă $1 împroprietărirea țăranilor, — această minunată 

pledoarie fu, deci, zadarnică. Ea nu clătină nimic din atitu- 
dinea rigidă şi intransigentă a lui Barbu Catargiu și a ma- 
jorității sale parlamentare față de proiectul de lege rurală, 
mai drept și mai bun, mai generos $1 mai uman, al lui М. 
Kogălniceanu la: 

Căci în deplină concordanță de credințe şi sentimente cu 
Barbu Catargiu şi în totul supusă autorității lui dominatoare, 
majoritatea Adunării votă, trei zile după dispariția tragică a 
şefului ei, la rr Iunie 1862, legea rurală a acestuia. Faptul 
fu aşa de straniu şi impresia așa de sguduitoare, că treizeci 
de ani în urmă, din pragul mormântului, M. Kogălniceanu 
găsea încă, în fundul sufletului său, acum obosit şi potolit, 
accente destul de severe pentru a-l blama. 

« Ca o batjocură a aniversării zilei în care s'au decretat, la 
1848, marile principii politice şi sociale reclamate de poporul 
român — zicea el, chiar sub această cupolă, în cuvântarea 
rostită la jubileul de 25 de ani al Academiei noastre — majori- 
tatea „Adunării, speriată şi indignată de o crimă fără exemplu 
încă în analele Țărilor Române, nu mai ascultă glasul dreptății, 
ci, împinsă de ură şi răzbunare către țărani, întru nimic so- 
lidari cu un asasinat, nici dorit, nici pregătit, nici săvârșit 
de ei, votă legea nefastă a lui Barbu Catargiu » М, 

ж 

Cuza-Vodă nu promulgă însă legea votată. La aceasta 
îl determină nu numai grija pentru liniștirea spiritelor tur- 
burate prin tragica moarte a fostului Preşedinte de Consiliu, 

ci şi un motiv de ordin politic, subiectiv. Anume, încredinţat, 
după experiența de până aci, că este peste putință ca pe 
această mult dificilă chestiune să se stabilească un acord între 
puterea executivă și cea legislativă, spre a fi rezolvită pe calea 
prevăzută de Сопуепіипе, — Domnitorul socotea absolut ne- 
cesar schimbarea organizațiunii de Stat, în scop de a se lua. 
puterea din mâinile fostei clase conducătoare, a boierimii, 
şi a se pune Adunarea legiuitoare sub directa sa influență. 

Pentru aceasta, Cuza-Vodă, cu concursul colaboratorilor 
săi mai intimi şi al oamenilor de încredere pe care-i avea în 
jurul său, întocmise proiectul unei nouă Constituţiuni, cu 
drepturi mai restrânse pentru Parlament. şi prerogative mai 
întinse pentru Șeful Statului, cum şi al unui nou regim 
electoral, pe baze mai largi şi mai democratice, — proiecte pe 
care voia să le impună prin mijlocirea Curţii suzerane şi a 
Puterilor garante. 

Spre acest sfârșit, o vie acțiune diplomatică, condusă de 
C. Negri la Constantinopol, era tocmai în curs, cu cei mai 
buni sorți de izbândă. Scontând dar rezultatul apropiat al 
acestei acțiuni, Domnul nu mai socotea necesar să încerce 
trecerea marilor sale reforme, începând cu cea rurală, prin 
organele cu cădere ale Convenţiunii, ci să lase rezolvirea lor 
pe seama novei organizaţiuni politice proiectate a Statului, — 
organizațiune pe care era decis s'o impună, dacă ar fi necesar, 
pe cale majoră, prin lovitura de Stat, de care se vorbea acum, 
tot mai insistent, atât în ţară, cât şi în afară 15, 

Dar intențiunile lui fură descoperite. Căci, prin indiscre- 
ţiuni voite, proiectul nouei Constituţiunii fu dat la iveală 16 
O puternică reacțiune se produse atunci împotriva Domnului. 
Marii proprietari, conservatorii, de teamă că prin schimbarea 
organizațiunii politice a Statului se va impune o lege rurală 
protivnică intereselor lor, iar liberalii radicali, de teamă că 
regimul despotic abia abolit în Principate se va instaura din 
nou, sub o altă formă, în România. 

Ambele partide îşi dădură deci mâna pentru o luptă co- 
mună, încheind între ele alianţa, numită, cu drept cuvânt, 
din cauza antinomiei dintre principiile şi țelurile celor 
doi aliați, coaliția monstruoasă. La rândul ei, această coaliție 

puse la cale, la începutul anului 1863, cu prilejul desbaterii 
adresei de răspuns la mesajul domnesc, o puternică agita- 
бопе politică, îndreptată, peste capul guvernului, direct 
asupră Domnitorului, făcut personal răspunzător de neajun- 
surile în care se sbătea ţara, ca și de першіпба ei de а se or- 
ganiza şi consolida. In fruntea celor ce luară, atunci, apărarea 
lui Cuza-Vodă împotriva coaliţiei, aşa dar a celor mai proemi- 
nente personalități politice ale vremii, nu fură membrii gu- 
vernului, lipsiți de autoritatea și prestigiul necesar pentru 
susținerea unei asemenea lupte, ci M. Kogălniceanu. 

Analizând, cu minunata sa pătrundere politică, întreaga 
situațiune а ţării, răsturnând, rând ре rând, cu o documen- 
taţiune amplă şi de necombătut, toate criticele făcute și acuza- 
попе aduse Domnitorului și stabilind, cu obiectivitatea 
particulară spiritului său, răspunderile pe care oamenii politici 
şi partidele lor ca atare le aveau în greșelile ce se făcuseră 
până atunci în conducerea Statului, — M. Kogălniceanu, 
într'o splendidă peroraţie, luă apărarea lui Cuza-Vodă, spu- 
nând, între altele, că nu trebue să se ceară şi să se aştepte 
totul dela dânsul, el nefiind decât un om ca oricare altul. 
Și nu o zicea aceasta pentru a complace Domnului, ci pentrucă, 
era încredințat că prin acea campanie politică ве periclita 
cel mai vital interes al ţării — unirea însăși 17, 


ж 


Apărând însă ре Domnitor, М. Kogălniceanu nu înțelegea 
să acopere şi pe «curtisanii » care îl înconjuraseră $1 sub în- 
râurirea cărora se lucra, din nenorocire, la Curtea domnească. 
«О, .lingușitorii — exclama el, în aceeași cuvântare — au 
fost pieirea a multor Domni şi de mi-ar fi dat i-aş prinde și 
ей, mai cu seamă pe vreo doi din Iaşi, i-aş pune într'un sac, 
1-а$ arunca în fundul Dâmboviţei $1 singura mea frică ar fi 
ca Dâmboviţa să nu fie destul de adâncă şi aşa să iasă deasupra 
apei ». Insă şi în privinţa lor, el acorda Domnului circumstanţe 
atenuante. Căci, zicea mai departe: « Dar şi aci nu e vina 
Domnitorului, ci a acelor miniştri саге au lingușit ре lingu- 
şitori, care au petrecut cu dânşii, care le-au făcut parte în 
treburile ţării » 18, 

Suficient — nu? — ca să trădeze toată revolta lui M. Ko- 
gălniceanu pentru curtizanii Domnului şi să se înțeleagă 
— ceea ce se va vedea numaidecât — de ce aceștia au luptat, 
ocult sau deschis, prin mijloacele obişnuite lor, adică prin 
intrigă şi calomnie, împotriva lui tot timpul. Căci, într'o altă 
cuvântare a sa de mai târziu, M. Kogălniceanu ne mai destăi- 
nueşte că, spunând atunci, pentru susținerea lui Cuza-Vodă, 
că sămânța oamenilor mari, providențiali, dela care se aștepta 
totul, a dispărut la noi odată cu Ștefan-cel-Mare şi Mihai 
Viteazul, cum a dispărut, azi, adăuga ironic oratorul, sămânța 
gândacilor de mătase, — nu apucase bine a rosti aceste cu- 
vinte și curtizanii şi sburară la Palat să-l pârască Stăpânului 
lor c'a «insultat prestigiul domnesc » 19,” 

Desgustat şi scârbit de astfel de intrigi, М. Kogălniceanu, 
plecă la moșia sa din Moldova, unde rămase, retras de lumea 
politică, toată vara. Numai în toamnă, pe urma unei invita- 
попі a lui Cuza-Vodă, transmisă prin însăși Elena Doamna, 
el trebui să vină în Capitală, spre а i se oferi guvernul, pentrucă 
spunea Domnul, « sosise momentul să se deslege chestiunea 
rurală, pe care singur el, M. Kogălniceanu, o putea face». 
Dar și de rândul acesta, recomanda să se dea sarcina altuia 
— lui С. Bosianu — ре care se duse personal să-l caute $1 
să-l convingă a o primi. Neputându-l însă îndupleca, fu silit 
să accepte postul de mare răspundere ce i se oferi, în împre- 
jurări destul е neprielnice (11 Octomvrie 1863) %. 

Căci situațiunea noului guvern era foarte grea atât față 
de Parlament, cât $1 față de Domnitor. Faţă de Parlament 
pentrucă avea să înfrunte opoziţia nu numai a partidului 
conservator, Albilor, cum li se zicea, ci și a partidului liberal, 
КоѕПог, care se coalizaseră, cum ат văzut, împotriva lui 
Cuza-Vodă, ceea ce determină pe M. Kogălniceanu să se 
prezinte în fața Adunării legislative, cu un Guvern oarecum 
neutral, compus din oameni, care, cu excepțiunea sa, а Pre- 
şedintelui de Consiliu, nu erau membri ai Adunării, deputaţi 21. 
Faţă de Domnitor, pentrucă acesta preconiza, ce priveşte 
Parlamentul, o politică ce nu era a lui M. Kogălniceanu. 

In adevăr, încă din ziua numirii sale ca Prim-Ministru, 
„Cuza-Vodă îi arătă textul nouei Constituțiuni ca și al nouei 

legi electorale, despre care am vorbit în cele precedente și 
pentru a căror impunere se lucra pe lângă Puterile garante 
şi se intenționa, la rigoare, să se recurgă la lovitura de Stat. 
Proiectul de Constituţiune era — scrie М. Kogălniceanu -- 
cesarismul. Acel al legii electorale prevedea în fiecare județ 
30 de alegători ре уіеаїй, care trebuiau să desemneze doi can- 
didați pentru Adunarea legiuitoare, din care Domnul avea 
să numească pe unul ca deputat al județului respectiv 22. 

Evident, aderent sincer şi apărător convins al instituțiunilor 
constituționale ale Convenţiunii, М. Kogălniceanu nu putea 
aproba proiectele Domnului şi cu atât mai puțin intențiunile 
lui de a recurge la sprijinul Puterilor ori la lovitura de Stat 
pentru impunerea lor. Пе aceea el, cu întreg Consiliul de 
Miniştri, insistă pe lângă Cuza-Vodă, nu numai să renunțe 
la ele, dar să caute o apropiere, o înțelegere cu Parlamentul, 
în scopul unei conlucrări pașnice şi rodnice. Domnul acceptă, 
ceea се îndreptăți pe М. Kogălniceanu să declare în Adunarea 
legislativă, atunci când fu interpelat asupra noului proiect 
де Constituţiune, că este $1 rămâne credincios și devotat re- ` 
gimului Convenţiunii şi că nu va admite niciodată și cu niciun 
preţ o Constituţiune venită prin mijlocirea străinilor ori im- 
pusă prin forță majoră %. 

Dar dacă Domnul cedă, curtizanii nu înțelegeau să cedeze. 
Căci. ei continuară $1 mai intens, acțiunea lor de a impune 
noua Constituţiune prin lovitura de Stat. Pentru aceasta era 
necesar să împiedece şi să zădărnicească, pe toate căile și 
prin toate mijloacele, silințele şi străduințele lui М. Kogăl- 
niceanu de a pregăti şi stabili o colaborare a Guvernului. cu 
Parlamentul pe chestiunile de ordin general şi interes național 
şi pentru crearea unei atmosfere politice favorabile unei 
astfel de colaborări. 

In adevăr, noua sesiune a Parlamentului fu deschisă cu 
un mesaj, în care, condamnându-se neînțelegerile ante- 
rioare, conflictele dăunătoare dintre guvern şi reprezentanții 
națiunii, se făcea un călduros şi patriotic apel la toți să se 
unească şi să lucreze pentru realizarea reformelor pe care 
{ага le așteaptă de atâta vreme 74. Іп același timp, іп decla- 
таба de guvern pe саге o făcu Adunării, М, Kogălniceanu 

ținu să precizeze că misiunea lui era de a întrebuința toate 
stăruințele, toate puterile, pentru a pune capăt nenorocitelor 
conflicte între Adunare $1 Guvern și că va păstra cu sfinţenie 
toate libertățile cetățenești, astfel precum sunt garantate de 
Convenţiune $1 precum ele se vor desvolta prin viitoarele legi 25, 

Prin aceste categorice declarațiuni, ca $1 prin felul său de 
a fi şi a se comporta, moderat în acțiuni şi abil în maniere, 
M. Kogălniceanu izbuti să câștige și să-şi apropie pe membrii 
mai influenți ai Parlamentului, în special pe bătrânul Apostol 
Arsachi, care, diplomat încercat $1 experimentat, așa dar pru- 
dent şi prevăzător, în fața pericolului ce putea veni dela lo- 
vitura de Stat, nu lăsă pe aderenţii săi să cadă în cursa de 
a lupta și răsturna guvernul prezidat de un susținător şi 
apărător al Convenţiunii %. 

Astfel se ajunse că aceeaşi Adunare, care, la începutul 
anului, propunea, desbătea și vota o adresă de răspuns la 
mesaj, în care ataca atât de vehement, necruţător $1 ofen- 
sator pe Domn, acum, la sfârşitul anului, sub Ministerul 
lui M. Kogălniceanu făcea cele mai largi concesiuni guver- 
nului, admițând, la cererea Primului- Ministru, să retragă о 
moțiune neconvenabilă pentru Domnitor $1 să voteze mai 
toate legile pe care M. Kogălniceanu le prezenta, între care 
şi aceea pentru secularizarea averilor mănăstirești 27, 


% 


Dar politica aceasta de conciliere, de apropiere şi de соп- 
lucrare cu opoziţia nu convenea curtizanilor, care urmăreau, 
cum s'a arătat, tocmai contrariul —un conflict cât mai grav 
cu Parlamentul, care să ofere Domnului pretextul loviturii 
de Stat. De aceea, spune M. Kogălniceanu: «zi bună n'am 
mai avut în Minister, din cauza lor. Din vreme în vreme 
se suia la tribuna Adunării câte un curtisan, câte un văr, 
câte un intim al Domnului și ne insulta în modul cel mai 
insolent. Presa stipendiată nu făcea mai puţin. Cu cât opo- 
ziţiunea ne susținea, cu atât curtisanii își îndoiau intrigile, 
ca doar ne vor irita, ne vor scoate din sărite, să venim în 
conflict cu Camera. Dar Camera înțelese manopera şi nu se 
lăsă să cadă în cursă » %, 

Totuşi camarila era așa de sigură că conflictul pe care-l 
urmărea cu atâta tenacitate se va produce, încât determină 
pe Cuza-Vodă să aprobe a se face toate pregătirile necesare 
în vederea loviturii de Stat pentru ziua de 30 Noemvrie 1863, 
când la ordinea zilei, în Parlament, era proiectul de lege 
pentru acordarea unui credit de ro milioane de lei pe seama 

. “Tezaurului public, proiect се se credea că nu va fi votat. 

Totul fu întocmit deci până în cele mai mici amănunte: 
decretul pentru disolvarea Adunării legiuitoare, — măsurile 
pentru arestarea fruntașilor Coaliţiei, parte la palat, la un 
mare prânz de gală, parte pe la locuințele lor, — căruțele de 
poştă (30 la număr) си care cei arestați urmau să fie trimişi 
în închisoare, la mănăstiri, la Arnota şi în alte părți, — 
ofițerii desemnați să facă arestările, printre care şi faimosul 
“Colonel Pisoschi care ceruse onoarea să aresteze pe Principele 
Dim. Ghica. Un singur adversar, Alex. Golescu-Albul, prie- 
ten personal al Domnitorului, avea să se bucure de favoarea 
de a nu fi arestat, ci numai trimis, cu domiciliul forțat, lângă 
maică-sa, la Golești. 

Făuritorii complotului erau aşa de convinși că totul ве уа 
petrece conform acestui plan, că dispuseră să se redacteze 
textul unei scrisori a Domnului către Marchizul de Moustier, 
ambasadorul Franţei pe lângă Poartă, prin care acesta, ca 
amic $1 sprijinitor, cum se dovedise, al lui Cuza-Vodă, era 
înștiințat cu anticipație, de cele ce aveau să se întâmple în 
cele 24 de ore după lovitura de Stat. Mai mult. Sub aceleaşi 
influenţe oculte se redactă chiar textul proclamațiunii dom- 
neşti ce trebuia să aducă la cunoştinţa țării lovitura de Stat, 
| justificând- -о 2%. 

Dar Adunarea, mai cuminte, zădărnici totul, votând cre- 
ditul cerut de Guvern, care, deci, nu mai avu motiv să facă 
uz de decretul de disolvare. Consternarea fu mare- la Palat, 
unde armata, poliția și toți cei ce trebuiau să aibă un rol în 
această gravă întreprindere se găseau întruniți, în aşteptarea 
executării ordinelor ce primiseră a îndeplini după disolvare. 
Pe urma celor întâmplate, prânzul de gală, la care fuseseră 
роі — pe lângă partizanii Domnului — și unii din oamenii 
politici ce trebuiau să fie arestaţi, decurse într'o atmosferă 

de vădită îngrijorare. Domnul — spun mărturiile celor de 
față — fu tot timpul indispus. Ridicându-se dela masă, el 
ве întreținu puțin cu unii dintre invitaţi — Costaforu, Boe- 
rescu etc. —, apoi se retrase, cu membrii guvernului, în 
camera de Consiliu, să vadă ce era de făcut. 

Întâi însă fură chemați aci Comandantul armatei — Gen. 
І. Em. Florescu — şi Prefectul Poliției — M. Marghi- 
loman — să dea informații asupra situației. Primul spuse că 
armata — ofițerii și trupa — sunt gata şi aşteaptă numai ordi- 
nele. Cel de al doilea făcu însă serioase rezerve. El arătă că 
în oraş se ştia de complot şi se cunoștea lista celor ce urmau 
a fi arestați. Aceștia-și luaseră măsuri de pază și de apărare, 
schimbându- -şi domiciliul ori înarmându-se. Aşa C. A. Ro- 
setti doarme de câteva nopți în turnul Bărăției, iar Principele 
Gr. Sturdza se culcă îmbrăcat, cu pistoalele încărcate la cap. 
Nu se vor putea face deci arestările fără vărsare de sânge. 

Urmă, apoi, Consiliul. Şedinţa fu dramatică. Ne-o spune 
M. Kogălniceanu într'unul! din "discursurile sale și ne-o re- 
latează doi din membrii Cabinetului său, în memoriile ce 
ne-au lăsat: Dim. Bolintineanu şi Petre Orbescu. Patru din 
miniştri, cu M. Kogălniceanu în frunte, fură contra executării 
măsurilor luate, заг trei pentru. Cel се pledă însă mai stă- 
ruitor contra, implorând pe Domn, în cuvinte mișcătoare, 
dar pline de înțelepciune, să renunțe la planul său, fu Ludovic 
Steege. Căci, mărturisește M. Kogălniceanu, numai datorită 
lui, acestui «om de inimă» — cum îl caracterizează fostul 
său Președinte de Consiliu — Cuza-Vodă dispuse revocarea 
măsurilor luate 3°. 

Astfel fu înlăturată lovitura de Stat proiectată și pregătită 
pentru ziua de зо Noemvrie 1863, pentru са, cu toate unel- 
tirile şi atacurile Camarilei, M. Kogălniceanu să continue a 
domina Parlamentul şi a lucra cu el încă patru luni. Căci 
ruptura nu s'a produs decât atunci, când, într'adevăr, se 
făcu dovadă că Adunarea nu putea fi adusă nici măcar să 
discute, necum să voteze, proiectul nouei legi rurale ce i se 
prezentase şi pentru a cărei realizare M. Kogălniceanu primise 
Guvernul. 


ж 

Іп adevăr, deşi pe anumite chestiuni de interes superior 
şi național ori de bunul mers al Statului, Adunarea dăduse, 
cum am văzut, concurs guvernului, spre a evita disolvarea, 
_—pe chestiunea reformei rurale ea nu înţelegea să cedeze. 
Dar, dacă M. Kogălniceanu dorea să realizeze această re- 
formă pe cale legală, cu Parlamentul, — el era, în acelaşi 
timp, omul care putea să o şi impună, pe cale de forță 
majoră, cum s'a și întâmplat. 

Se cunosc faptele. Când Preşedintele de Consiliu veni cu 
proiectul reformei rurale, în Aprilie 1864, Adunarea îi dădu 
vot de blam, înainte chiar de a-l fi luat în discuţiune, numai 
pentrucă fusese publicat în Monitorul Oficial. M. Kogălni- 
ceanu demisionă. Cuza-Vodă nu-i primi însă demisiunea, ci-i 
reînnoi încrederea, îndemnându-l să prezinte Parlamentului 
proiectul unei nouă legi electorale — « menit а da ţării о re- 
„prezentanță mai deplină a intereselor tuturor claselor socie- 
' tății române ». Știind însă de mai înainte rezultatul, Domnul 
prorogă Adunarea pentru 2 Mai. 

In ziua aceasta, menită să rămână istorică, M. Kogălniceanu 
. se prezentă cu un mesaj prin care se limitau lucrările la 
votarea reformei electorale şi a creditelor necesare pentru 
funcționarea Statului. Adunarea nu refuză să discute reforma 
şi să voteze creditele, dar față de un guvern constituţional. 
Căci dacă Domnul, zicea moţiunea de neîncredere, n'a primit 
demisiunea Guvernului, trebuia să disolve Adunarea şi să 
facă alegeri nouă. El n'a procedat însă astfel. Nu poate deci 
lucra cu un asemenea guvern, ci cu un altul, legal, pe 
care-l aşteaptă. 

In răspunsul său М. Kogălniceanu arătă că, іп situațiunea 
dată, Domnului nu-i rămâne decât să facă apel la naţiune, 
să judece între dânsul și Parlament. Apoi, fără a mai da 
timp să se discute această declarațiune, aruncă pe biroul Pre- 
şedintelui decretul de disolvare, părăsind Adunarea. Un ma- 
nifest a lui Cuza-Vodă motiva această procedură şi cerea ca 
țara să decidă. In acelaşi timp se publică un Statut desvol- 
tător Convenţiunii din 7/10 August 1858, pentru reașezarea 
echilibrului între puterile Statului, cum și noua lege electorală, 
“de cadre mai largi şi în spirit mai democratic, respinsă de 

Adunarea disolvată. Asupra lor obştea trebuia să hotărască 
cu da sau ba. 

Noul Statut şi noua lege electorală fură aprobate în zilele 
de 10--14 Mai cu 682.621 voturi pentru şi 1.307 contra. 
Domnul merse la Constantinopol cu rezultatul plebiscitului. 
Acolo lucrurile fură aşa de bine pregătite, că el obţinu fără 
dificultate aprobarea lor. Mai mult. Curtea suzerană şi Pu- 
terile garante recunoscură țării — la 16/28 Iunie — dreptul 
deplin de legiferare în chestiunile interne. Era completă au- 
tonomie — un mare pas spre viitoarea independenţă3!. 

Pe noua cale legală, Consiliul legislativ desbătu şi aprobă 
apoi legea rurală a lui M. Kogălniceanu după proiectul opo- 
ziției liberale dela 1862. Dar între Domn şi primul său Sfetnic 
se ivi un desacord cu privire la data aplicării ei. Domnul, 
mai şovăitor şi temător, ar fi vrut ca legea să se aplice numai 
după trei апі. М. Kogălniceanu însă, hotărît şi prevăzător, 
ceru aplicarea ei imediată. Desacordul se aplană, din fericire, 
în favoarea marelui om al zilei.32 Cuza-Vodă promulgă — la 
14 August — legea prin decret domnesc. 

O impresionantă proclamațiune aduse la cunoștința țără- 
nimii eliberate de clacă și împroprietărită pe ogoarele 
muncite de veacuri, evenimentul. M. Kogălniceanu o atribue 
Domnului, spunând despre ea că este testamentul politic al 
lui Cuza-Vodă. Evident, formal, aşa е. Sufletul şi spiritul 
din această proclamaţiune са $1 alcătuirea ei, cuvânt de cuvânt, 
este însă opera marelui său colaborator. E cea mai frumoasă 
şi mișcătoare pagină politică, oficială, a sa, scrisă cu conştiinţa 
că fixează pentru posteritate unul din cele mai importante 
momente ale istoriei noastre contemporane 99, 


ж 


Acesta а fost rolul lui М. Kogălniceanu іп rezolvirea pro- 
blemei rurale. De sigur la înălțimea misiunii şi răspunderii 
ce-și luase. Căci a dovedit, în această istorică acțiune, atâta 
hotărîre şi curaj, și а desvoltat atâta energie 9 pricepere, 
cât cu greu sar fi găsit, între contemporanii săi, un altul 
care să-l egaleze, necum să-l întreacă. : Totul a pornit dela 
dânsul şi s'a realizat printr'însul. Chiar şi constituirea noului 

Parlament, al dictaturii instaurate ре urma loviturii de Stat. 
Căci, deşi Statutul desvoltător al Convenţiunei nu era opera sa, 
totuşi, în interesul aplicării legii rurale şi a celorlalte mari 
reforme realizate între timp, el prezidă şi conduse alegerile 
` pentru Consiliile comunale (Tunie-August) şi judeţene (Sep- 
temvrie), ca şi pentru Adunarea legislativă (Ncemyvrie), — ale- 
geri care dădură guvernului, prin noua procedură electorală 
şi prin faptul că membrii fostei coaliții nu candidaseră, o 
completă unanimitate 8 

Cu redeschiderea Parlamentului (6/18 Decemvrie 1864), 
dificultățile se iviră însă din nou, pe de o parte între Domn 
şi Primul său Ministru, pentru modul diferit cum fiecare 
înțelegeau să trateze şi utilizeze Corpurile legiuitoare, pe de 
alta între М. Kogălniceanu şi camarilă, care reluă acțiunea 
împotriva Preşedintelui de Consiliu. Căci, deşi prin lovitura 
de Stat dela 2 Mai, scopul ei fusese atins, Domnul, având, 
acum, conducerea Statului î în mâinile sale, totuşi guvernul 
acestuia nu i se părea a fi destul de personal şi la dispoziția 
curtizanilor. 

Ocaziunea le-o dete entusiasta primire făcută lui M. Ko- 
gălniceanu în călătoria de inspecțiune pe care acesta о între- 
prinse în calitate de Ministru de Interne, în Oltenia, după 
decretarea legii rurale. Căci, deşi el, leal şi onest, cum în- 
țelegea să-şi servească Domnul, nu-și atribuia sieși câtuşi de 
puțin meritul reformei, lăsându- l, întreg, pe seama lui Cuza- 
Vodă, totuşi camarila, prin insinuațiuni perfide şi calomnii 
odioase, izbuti a provoca gelozia Domnitorului, care, necu- 
getat şi nestăpânit cum era uneori, aruncă Preşedintelui său 
de Consiliu, la întoarcere, grele şi nesocotite cuvinte de 
гергов și ocară, în fața întregului Guvern 35. 

Aceasta, duse, fireşte, la retragerea lui M. Kogălniceanu. 
Scrisoarea sa de demisie reflectează toată noblețea caracterului 
său. lată acea memorabilă scrisoare: « Depunând, respectuos, 
în mânile Inălțimii Voastre demisiunea mea, eu mă retrag 
cu desăvârşire în vieața privată, pun piatră pe cariera mea 
publică. Vă rog dar să nu credeți că, са mulţi alţii, voiu reintra 
în rândurile opoziţiunii. Intre aceasta și între mine este о 
prăpastie. Ș'apoi, Prea Inălțate Doamne, V'am ajutat a Vă 

crea o autoritate, astfel încât nu aveţi a Vă mai îngriji de 
opozițiunea nimănui. Prin demisiunea mea, eu mă pedepsesc 
însumi de orice din parte-mi aș fi putut contribui a Vă 
face să uitaţi o oră întreagă că unui Domn îi este permis tot, 
afară de insultă, pe simpla rațiune că insultatul nu-i poate 
răspunde. Punând astăzi capăt carierei mele politice, eu prin 
aceasta tot nu uit amiciția ce mulți ani та legat cu Colonelul 
Cuza, nici devotamentul nealterabil ce am avut şi voiu avea 
pentru Domnul Alexandru loan І, în toate ocaziile depen- 
dinte de mine » 36, 

Totuși lucrurile se aplanară. Prin intervenţia prietenului şi 
colegului său de minister Nic. Rosetti-Bălănescu, M. Kogăl- 
niceanu își retrase demisiunea, Domnul reînnoindu-i încre- 
derea. Nu pentru multă vreme însă. Căci aceasta nu convenea 
curtizanilor, care voiau cu orice preț ca în fruntea Guver- 
nului să fie un om la dispoziția lor. Ce s'a petrecut mai de- 
aproape, nu se cunoaște încă. Un lucru pare a fi sigur. Cuza- 
Vodă cu ai săi înțelegea să cultive, să menajeze Parlamentul, 
încurajând manifestațiunile şi acţiunile împotriva opoziţiei. 
Dimpotrivă, M. Kogălniceanu, ţinând să aibă colaborarea 

acesteia la lucrările legislative, înțelegea să o protejeze şi apere 
împotriva majorității. 

De aci conflictul în aparență cu Adunarea, în realitate 
„însă cu Domnul și camarila lui. lar aceasta nu pe chestiuni 
de fond ori de principii, ci pe chestiuni formale, de regula- 
ment. Căci, iată ce se întâmplă: Luând apărarea lui Christian 
Tell, care-şi depusese mandatul pentrucă fusese chemat. la 
ordine fără motiv de Preşedintele Adunării, M. Kogălniceanu 
arătă nedreptatea се se făcuse deputatului opoziționist $1 
obligă, prin intervenția și atitudinea sa, pe Președinte să-și 
recunoască greşeala şi să roage pe Tell să revină asupra de- 
misiunii. 

Incidentul fu considerat umilitor pentru majoritate. Ea 
profită de cea dintâi ocaziune, spre a-și manifesta nemulțumirea 
împotriva Primului Ministru. Іп aceeaşi şedinţă chiar, cetin- 
du-se decretul de demisiune a doi miniștri, unchiul Domnului, 
bătrânul deputat Grigore Cuza, exprimă regretul Adunării 
pentru plecarea din Guvern a unuia din ei, a lui Nic. Kretzu- 

lescu. М. Kogălniceanu care ега de față, observă că asupra 
decretelor domnești nu se încape discuţie. Căci, dacă azi un 
deputat Îşi exprimă părerea de rău pentru demisiunea unor 
miniştri, mâine, un altul, — zicea el — ar putea să-şi exprime 
părerea de bine pentru plecarea altora... 

Tocmai ceea, ce avea să se şi întâmple, două zile în urmă, 
când, demisionând M. Kogălniceanu însuși, deputatul D. 
Borănescu, un altul din «intimii> lui Cuza-Vodă, ceru A du- 
nării să trimită Domnului o deputaţiune, spre a-i arăta 
deplina ei satisfacție pentru schimbarea guvernului, felici- 
tându-l şi mulțumindu-i, pentrucă, ca totdeauna şi de data 
aceasta, а știut să «devanseze » — cum se exprima el — 
dorințele Adunării %. 


ж 


Pentru a doua oară camarila îşi înfrânse adversarul, de data 
aceasta însă definitiv. Totuşi demisiunea lui М. Kogălniceanu 
„nu prejudecă istoricul act al liberării de sub clacă şi împroprie- 
tăririi sătenilor din fostele Principate Române. Căci ea, demi- 
„siunea, s'a produs după ce toate măsurile pentru a putea fi pus 
în aplicare se luaseră şi când, deci, nu mai putea fi abolit. 

Dar lovitura de Stat prin care s'a săvârșit acest act, i-a fost 
mereu imputată. N'a susținut-o $1 apărat-o niciodată, A mo- 
tivat-o şi justificat-o numai. Căci n'a fost, spunea el, un 
scop, pentru a ajunge la dictatură şi guvern personal, ci 
numai un 'mijloc — singurul prin care se putea ajunge la 
realizarea legii rurale 88, Ceea ce s'a făcut mai mult, n'a fost 
şi nici putea fi opera sa. Statutul desvoltător Convenţiunii 
dela 1858, prin care s'a modificat această Convenţiune іп 
scopul instituirii unei conduceri despotice a Statului și a 
unui guvern al curtizanilor a fost opera acestora. Dacă totuşi 
l-a acceptat, este pentrucă — cum am mai spus-o — în joc 
era însăşi soarta reformei agrare și pentrucă socotea că va 
putea asigura, chiar în noua structură și organizațiune parla- 
mentară, libertatea şi independența de gândire şi acțiune 
politică. 

Pentru aceasta a trebuit să ducă acea acerbă luptă de care 
am vorbit împotriva adversarilor săi. Din nefericire însă, nu 

i-a putut învinge. Dimpotrivă, el a fost cel înfrânt. Chestiunea 
е, azi, deplin lămurită. Totuşi contemporanii, neputând 
cunoaşte bine — ca sub orice regim de dictatură — cele ce se 
petreceau în culise, n'au înțeles-o. De aceea l-au socotit şi 
pe dânsul — cel mai neîmpăcat adversar al camarilei lui 
Cuza-Vodă — stâlp al ei. Așa cel puţin ni-l prezintă cari- 
catura, satira și pamfletul politic al vremii.... 

Evident, o nedreptate, care, istoricește, se cerea reparată. 
Căci nu se poate ca odiul să acopere pe curtizanii Domnului 
Unirii, să se resfrângă și asupra celui mai strălucit repre- 
zentant al vieţii publice moldovene din secolul trecut, care 
şi-a făcut din problema emancipării sătenilor și împroprie- 
tăririi lor marele scop al vieții și care, la sfârșitul acestei 
vieți, se putea prevala de rolul capital avut în rezolvirea 
acestei probleme, numindu-se, cu deplina conștiință a servi- 
ciului ce l-a făcut prin aceasta patriei: Omul dela 2 Mai. 


ж 


De се însă şi învinsul dela ті Februarie? Ştim doar că n'a 
avut nicio parte de răspundere, direct sau indirect, în actul 
de abdicare silită, de răsturnare a lui Cuza-Vodă. Căci, retras 
dela guvern, el s'a ţinut de cuvântul dat Domnului. N'a 
trecut în rândurile opoziţiei şi nici n'a uitat vechea amiciție 
pentru Colonelul Cuza ca ві nealteratu-i devotament: pentru 
Alexandru loan І. 

Intr'adevăr, dela sfârşitul lui Ianuarie 1865, nu-l mai găsim 
în niciun moment al vieţii publice până sub domnia Princi- 
pelui Carol 1. La lucrările ultimei sesiuni a Parlamentului 
alcătuit sub propria lui- guvernare, parlament din care făcea 
parte, ca membru numit, în corpul ponderator, în Senat, — 
M. Kogălniceanu nu s'a dus decât de două, trei ori şi atunci 
fără să intervină în vreo lucrare de fond, ci numai în desbateri 
formale, de regulament. Şi nici la alte acte sau manifestațiuni 
ale vieţii publice n'a participat, cu toate că camarila, lucrând 
şi mai departe pe lângă Domn împotrivă-i, îl învinuia de 
amestec ocult în unele chestiuni politice foarte neplăcute, 
penibile chiar, pentru Cuza-Vodă 99, 

„Era, se pare, de altfel, atât de КЕНЕП de situațiunea 
disperată în care se găsea țara pe urma incapacității și marilor 
greşeli ale ultimului guvern al Domnitorului Unirii, că ajun- 
sese să se îndoiască chiar şi de viabilitatea Statului. Ecoul 
acestei decepţiuni se găseşte într'un raport al Baronului Eder 
relativ la urmările mișcării revoluționare dela 3/15 August 
1865 din Bucureşti, raport în care Agentul diplomatic și 
Consulul general austriac din România relata Ministrului de 
Externe dela Viena că fostul Preşedinte de Consiliu s'ar fi 
exprimat, față de partizanii săi, în chip foarte pesimist asupra 
viitorului fostelor Principate române 49, 

Soarta acestor țări — ar fi zis el — a Principatelor, care nu 
se pot menține prin ele înseși, este a cădea sub dominațiunea 
unuia din cei doi mari şi puternici vecini — Austriaci sau Ruși. 
Eventualitatea din urmă ar fi cea mai mare nenorocire, căci 
Rusia ar absorbi complet Principatele, nimicind însăşi na- 
ţionalitatea română. Sub Austria, dimpotrivă, naționalitatea 
nu numai că аг fi salvată, dar am avea și avantajul de a fi sub 
una $1 aceeaşi stăpânire cu Românii de peste munți. 

Altceva nu mai ştim. Poate că corespondențele particulare 
ale oamenilor politici ai vremii, corespondențe foarte preţioase 
pentru cunoașterea și lămurirea multor probleme ale vieții 
noastre publice din epoca Renaşterii naţionale, să ne aducă 
ceva nou cu privire la atitudinea lui M. Kogălniceanu dela 
retragerea sa din fruntea Ministerului său până după 11 Fe- 
bruarie 1866. Deocamdată însă, din ceea ce cunoaștem nu 
putem să afirmăm decât că, consecvent cuvântului dat Dom- 
nitorului, el a rămas, în tot acest timp, într'o pasivă şi voită 
rezervă politică. l 

Dar, atunci, încă odată: De се învinsul dela тт Februarie? 
Răspunsul îl aflăm în discursurile politice în care el se rostește 
asupra evenimentelor de atunci, discursuri din care unele 
sunt, în această privință, adevărate pagine memorialistice. Și 
anume — învins al camarilei, al acelei camarile, care, după 
dânsul, a adus căderea lui Alexandru loan 141, Şi iată се fel 
şi în ce sens: M. Kogălniceanu a fost sfetnic credincios și 
devotat al lui Cuza-Vodă în toate chestiunile despre care el 
avea convingerea că trebuesc neapărat rezolvite în interesul 

organizării şi consolidării Statului român. Aceasta însă fără 
a părăsi sau nesocoti principiile şi instituţiunile fundamentale 
pe care trebuia să se aşeze această organizare $1 consolidare — 
regimul constituțional-reprezentativ. 

De aceea, el, care şi-a asumat lovitura de Stat dela 2 Mai, 
pentru promovarea reformei rurale $1 modificarea regimului 
electoral, a fost împotriva celor ce l-au consiliat pe Domn să 
dea o nouă organizare, dictatorială, a Statului, luând însuşi 
conducerea acestuia. Și cum între cei ce-l îndemnaseră mai 
stăruitor la aceasta erau oamenii sub influenţa nefastă a cărora 
se găsea Domnitorul şi cari aveau în vedere, în primul loc, 
interesele şi beneficiile ce înșiși le-ar putea avea şi trage 
dintr'o asemenea schimbare, — M. Kogălniceanu a trebuit 
să poarte, cum am arătat, o continuă luptă împotriva lor, 
convins fiind că acești oameni duceau pe Cuza-Vodă Ја fa- 
tala cădere. 

Dar, deși, purtată față de Domnitor си menajamentele, 
pe саге i le dădeau temperamentul său moderat şi echilibrat, 
ca şi educațiunea sa distinsă şi aleasă, în lupta aceasta М. 
Kogălniceanu fu părăsit. — « Maurul îşi făcuse datoria, Maurul 
putea dar să plece» cum zicea însuşi după aceea 2, Lui îi 
urmă C. Bosianu, care nu se putu menține, iar acestuia Nic. 
Kretzulescu cu ai săi, ultimul guvern а lui Cuza-Vodă, care, 
prin incapacitatea $1 marile greșeli, l-a şi pierdut. O spune 
categoric М. Kogălniceanu $1 o confirmă cercetările istorice %. 

Negreşit, când afirma aceasta, el se gândea la împrejurarea 
că, dacă Domnul s'ar fi lăsat povățuit de adevărați patrioți 
şi devotați sfetnici, nar fi ajuns aci. lar între aceştia, în сеа 
mai bună conștiință, avea dreptul să se considere, în primul loc, | 
pe sine însuși, са unul ce sar fi silit să împace lucrurile, să 
liniștească opoziţia. Dacă ar fi izbutit, de sigur nu știa. El 
însă ar fi încercat-o. Răpus însă de Camarilă, n'a putut-o 
face. Cuza-Vodă nu avusese deci de cine să fie salvat. 

Iată de се М. Kogălniceanu se considera învinsul dela ІІ 
Februarie. Faptul l-a recunoscut ulterior Domnul însuși, care, 
întâlnind odată pe fostul său sfetnic, la Viena, pe piața Gra- 
ben-ului, i-a spus față de alți compatrioți: Eşti răzbunat! 
Căci nai căzut tu, am căzut еи“. Declaraţia privea conce- 

dierea, prin intriga curtizanilor, a omului care singur l-ar fi 
putut susține, cu autoritatea și prestigiul, cu devotamentul 
şi talentul său, în contra tuturor celor ce — opoziție şi ca- 
marilă — l-au dus pe Cuza-Vodă la abdicare. 

Căci pe suverani, cum, cu drept cuvânt spunea M. Kogăl- 
niceanu, nu-i răstoarnă popoarele, ci miniștrii cei г4145, Aşa 
a fost cu Alexandru Ioan I și așa a fost cu atâția alții a căror 
cădere o înregistrează istoria. Din nefericire însă, deşi de 
aproape două mii de ani, se repetă mereu că historia est 
magistra vitae, totuşi oamenii nu țin seama de învățămintele 
ei, ci merg, voit şi nesocotit, cu pasiune și orbire, împo- 
triva acestor învățăminte, chiar şi atunci când sunt atât de 
„apropiate de ei. | 

